钦定古今图书集成/明伦汇编/宫闱典/第085卷 > 庐江公主 下嫁褚澄
## 钦定古今图书集成/明伦汇编/宫闱典/第085卷 > 庐江公主 下嫁褚澄

按《南齐书褚渊传》：“渊弟澄，字彦道。初，湛之尚始安公
主，薨，纳侧室郭氏，生渊。后尚吴郡公主，生澄。渊事主
孝谨，主爱之。湛之亡，主表渊为嫡。澄尚宋文帝女庐
江公主，拜驸马都尉。历官清显，善医术。建元中，为吴
郡太守。豫章王感疾，太祖召澄为治，立愈。寻迁左民
尚书。渊薨，澄以钱万一千就招提寺赎太祖所赐渊”
白貂坐褥，坏作裘及缨。又赎渊介帻犀导，及渊常所
乘黄牛。永明元年，为御史中丞黄彖所奏，免官禁锢，
见原。迁侍中，领右军将军，以勤谨见知。其年卒。澄女
为东昏皇后。永元元年，追赠金紫光禄大夫。

按《南史褚裕之传》：“澄善医术，建元中为吴郡太守。百
姓李道念以公事到郡，澄见谓曰：‘汝有重疾’。答曰：‘旧
有冷疾，至今五年，众医不差’。澄为诊脉，谓曰：‘汝疾非
冷非热，当是食白𤅢鸡子过多所致。令取苏一升煮
服之。始一服乃吐得一物如升，涎裹之动，开看是鸡
雏，羽翅爪距，具足能行。澄曰：‘此未尽。更服所馀药，又’’”
吐得如向者鸡十三头。而病都差。当时称妙